turjo4nis/wikipedia-bn-dump-20250701 huggingface dataset:
ভান্ডারিয়া পৌরসভা

ভান্ডারিয়া পৌরসভা বাংলাদেশের পিরোজপুর জেলার অন্তর্গত ভান্ডারিয়া উপজেলার একটি নগরভিত্তিক স্থানীয় সরকার সংস্থা। ২০১৫ সালে এই পৌরসভাটি প্রতিষ্ঠিত হয়। এটি একটি "ক" শ্রেনীর পৌরসভা। নবগঠিত এ পৌরসভাটি পিরোজপুর জেলার চতুর্থ ও বরিশাল বিভাগের ২৬ তম পৌরসভা।

ইতিহাস 
২০১৫ সালের ১৪ সেপ্টেম্বর মন্ত্রিসভার প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর একটি সভায় ভান্ডারিয়াকে পৌরসভা করার সিদ্ধান্ত নেওয়া হয়।  ২২ সেপ্টেম্বর প্রজ্ঞাপন জারি করে ভান্ডারিয়াকে পৌরসভা ঘোষণা করা হয়।  উপজেলার ভান্ডারিয়া সদর ইউনিয়নের লক্ষিপুরা, ভান্ডারিয়া, কানুয়া, গাজীপুর এবং নদমুলা ইউনিয়নের দক্ষিণ শিয়ালকাঠীর একটি অংশ নিয়ে পৌরসভার সীমানা নির্ধারন করা হয়।

প্রশাসনিক অবকাঠামো 
ভান্ডারিয়া পৌরসভার আয়তন ২,৯৪৪ একর।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম ভান্ডারিয়া থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।

জনসংখ্যা 
২০১১ সালের আদমশুমারি অনুসারে, ভান্ডারিয়া পৌরসভা এলাকার জনসংখ্যা ৫১,২৩৩ জন।

উল্লেখযোগ্য স্থান ও স্থাপনা 
 হরিনপালা রিভারভিউ ইকো পার্ক

আরও দেখুন 
 ভান্ডারিয়া উপজেলা
 পিরোজপুর জেলা
 বরিশাল বিভাগ
 বাংলাদেশের পৌরসভাসমূহের তালিকা

তথ্যসূত্র

বহিঃসংযোগ 

পিরোজপুর জেলার পৌরসভা
আল রহিম মসজিদ

মসজিদ আল রহিম বা আল-রাহীম দুবাই মারিনা অঞ্চলের একমাত্র মসজিদ। আল রহিম শব্দটির অর্ দয়ালু বা ক্ষমাশীল।

আল রহিম মসজিদটি দুবাই মারিনার একেবারেই দক্ষিণ প্রান্তে। মসজিদটি অক্টোবর ২০০৩ এ উদ্বোধন করা হয়।

ইতিহাস 

মসজিদটি আবু দাবির শেখ মনসুর বিন যায়েদ আল নাহিয়ান, সংযুক্ত আরব আমিরাতের উপ প্রধানমন্ত্রী, এর অনুরোধে নির্মাণ করা হয়েছিল। নির্মাণ কাজ সম্পন্ন হতে প্রায় ৩-৪ বছর সময় লেগে যায়। জনসাধারণের জন্য এটি অক্টোবর ২০০৩ এ খোলে দেওয়া হয়।

স্থাপত্যশৈলী 
রহিম আল মসজিদ নির্মাণে ইসলামি স্থাপত্যশৈলীর প্রায় সবধরনের মানদন্ড অনুসরণ করা হয়েছে। এটিতে রয়েছে একটি মিনার, একটি সুউচ্চ টাওয়ার যেখান থেকে ইমাম সালাত আদায়ের জন্য আহবান করেন (এখানে মোয়াজ্জেন এর দায়িত্ব ইমাম পালন করে থাকেন)। মসজিদটির একটি মাত্র গম্বুজ ইসলামি স্থাপত্যশৈলীকে রূপায়িত করেছে। মসজিদটি আরো রয়েছে একটি জিয়াদা, দুই প্রাচীর দ্বারা পরিবেষ্টিত একটি বড় উঠান। মসজিদটির সম্মুখভাগ মারিনার দিকে যেখানে একটি জলপ্রপাত রয়েছে। সন্ধ্যা বেলায়, ঐ জলপ্রপাত সাদা ও নীল রঙ্গের আলো দ্বারা আলোকিত করা হয়।

মসজিদটি দুইটি অংশের সমন্বয়ে গঠিত হয়েছে:

প্রথমটি প্রধানত পুরুষদের কক্ষ যেটির প্রবেশদ্বার উঠানের সম্মুখভাগে। একই ব্লকের মেঝে মহিলাদের সালাত আদায়ের জন্য একটি ছোট কক্ষ রয়েছে যার প্রবেশদ্বার বাহিরমুথী।মহিলাদের কক্ষটি একটি অস্বচ্ছ কাচেঁর গ্লাস দ্বারা পরিবেষ্টিত। মহিলাদের অজু করার স্থানসহ গতিবিধিব প্রতি লক্ষ রাখার জন্য একটি হাই-টেক গতি নিরূপক যন্ত্র রয়েছে।

দ্বিতীয় অংশটিতে তিনটি আলাদা কক্ষ রয়েছে। যে অংশটি উঠানের সম্মুখ দিকে অবস্থিত সেখানে সালাতে আদায়ের পূর্বে অজু এবং শৌচকার্য সম্পাদনের জন্য পুরুষদের একটি বড় হল রয়েছে। বাহিরের দিকে একটি কুরআন পাঠদান কক্ষ এবং একটি ইসলামি শিক্ষা বিষয়ক পাঠাগার রয়েছে। এই দুইটি কক্ষ শেখ মনসুর বিন যায়েদ আল নাহিয়ার এর পক্ষ থেকে উপটোকন হিসেবে দেওয়া হয়েছে।

অন্যান্য বৈশিষ্ট্য 

সহযোগি ইমামের অনুসারে, মসজিদটিতে একসাথে প্রায় ২,০০০ লোক সালাত আদায় করতে পারে।

মসজিদটি বিশেষ করে শুক্রবার সকাল ১১টা থেকে দুপুর ১টার মধ্যে (দুপুরের সালাত যা আরবি ভাষা মেত আদ দুহর এবং যা সাধারণত দুপুর ১২:৩০ এ অনুষ্ঠিত হয়) এবং ইসালিম বিশেষ উৎসব যেমন ঈদের সময় প্রচুর মানুষের সমাগম ঘটে।

মসজিদ আল রহিম কোন তীর্থস্থান নয় ( বাহির থেকে চিত্র ধারণ করার অনুমতি ছাড়া) এবং এটি প্রধানত সালাত আদায় করার স্থান হিসেবেই ব্যবহৃত হয়ে থাকে।

আরও দেখুন 
 মসজিদ আল রহিম - Translation
 সংযুক্ত আরব আমিরাতে ইসলাম
 সংযুক্ত আরব আমিরাতের মসজিদের তালিকা

তথ্যসূত্র 

দুবাইয়ের মসজিদ
গম্বুজসহ মসজিদ
২০১৩-এ সম্পন্ন মসজিদ
আল মাকমুর মসজিদ

আল মাকমুর মসজিদ মধ্য জাকার্তার চিকিনি এলাকার জালান রাদেন সালেহ রায়াতে অবস্থিত এবং ঐ এলাকার সবচেয়ে পুরাতন মসজিদগুলোর একটি। পূর্বে এটি জিকিনি মসজিদ নামে পরিচিত ছিল।

প্রাথমিক ইতিহাস 

মসজিদটি ঊনবিংশ শতাব্দির বিখ্যাত রোমানীয় চিত্রাকার প্রয়াত রাদেন সালেহ এর নিজস্ব জমিতে অবস্থিত। কথিত আছে যে, ১৮৫০ সালে রাদেন সালেহ নিজেই স্থানীয় মুসলমানদেরকে তার নিজের ভূমিতে সালাত আদায় করার জন্য মসজিদ নির্মাণ করতে অনুমতি দেন। ১৮৯৭ সালে, প্রয়াত চিত্রাকারের পত্নী জমিটি আলাতাস পরিবারকে, বিশিষ্ট পেরানাকান আরব ঔপনেবিশক বংশ এবং সরকারী আমলা, বিক্রি করে দেন।

আইনগত লিম্বো 

প্রায় ত্রিশ বছর পরে, সৈয়দ ইসমাইল বিন সৈয়দ আব্দুল্লাহ বিন আলউ আলাতাস জমিটির কিছু অংশ নেদারল্যান্ডের রাণী কনিঙ্গিন এমা স্টিচিং এর নিকট বিক্রি করে দেন, পরবর্তীতে ঐ জমিতে চিকিনি হাসপাতালের ভিত্তিপ্রস্তর নির্মাণ করা হয়। সৈয়দ এবং মসজিদ কর্তপক্ষের মধ্যে জমির মালিকানা নিয়ে বিরোধ দেখা দিলে পুরাতন মসজিদটিতে স্বাভাবিক আসা যাওয়া বাধাপ্রাপ্ত হয়। এই সময়ে, মসজিদটি পুরাতন কাঠামোকে সালাত আদায়কারীদের সুবিধার জন্য চিলিওং নদীর তীরে সরিয়ে নেওয়া হয় যাতে তারা নদীতে অজুও করতে পারে।

আদালতে সৈয়দ ইসমাইলের বিজয়ের পর, ১৯২৩ সালে যে জমির উপর মসজিদটি নির্মিত হয়েছিল তা রাণী কনিঙ্গিন এমা স্টিচিং এর নিকট বিক্রি করে দেওয়া হয়। এক বছর পর, হাসপাতাল বোর্ড অফিসিয়াল রীতিমাফিক মসজিদ কর্তৃপক্ষকে মসজিদটিকে তার সমসাময়িক স্থান থেকে দূরে সরিয়ে নেওয়ার অণুরোধ জানান।

দখল 
রাদেন সালেহ মুসলমান সম্প্রদায়কে উইলের মাধ্যমে জমিটির মালিকানা দেয়ায় বা ওয়াকফ্ করে দেওয়ার মসজিদ কর্তৃপক্ষ তাদের সে অণুরোধ প্রত্যাখ্যান করে।

মসজিদটি অস্তিত্বকে নিশ্চিত করতে, ইন সিতু নামক একটি কমিটি গঠিত হয়। কমিটি মসজিদটির পুরাতন কাঠামোকে একটি স্থায়ী নির্দিষ্ট কাঠামোতে রূপান্তর করার সিদ্ধান্ত গ্রহণ করে। মসজিদ কমিটির সদস্যের মধ্যে ছিলেন আগুস সেলিম, মাস মনসুর এবং চক্রোয়ামিনোতো।

১৯৩২ এবং ১৯৩৪ সালের মধ্যে, মসজিদটি পুনরায় অধিকতর সংস্কার এবং মসজিদ এলাকা প্রসারনের কাজ সম্পাদিত হয়। এই প্রসারণ ও সংস্কারের কাজে সারেকাত ইসলাম আথিকভাবে সহযোগিতা প্রদান করেন। এই ধরনের সহযোগিতা মসজিদটিকে তার মূল জায়গা থেকে দূরে সরিয়ে নেওয়ার প্রচেষ্টাকে প্রতিহত করে, যদিও মসিজদ ভবটির নামকরণ আইনগত পরিবর্তন করতে প্রায় কয়েক দশক সময় লেগে যায়। অবশেষে ১৯৯১ সালে চিকিনি হাসপাতাল কর্তৃপক্ষ চিরতরে জমিটিকে মসজিদ কর্তৃপক্ষের নিকট হস্তান্তর করে যা তারা ১৮৫০ সাল থেকে দখল করে রেখেছিল।

আরও দেখুন 
 তাইপেই শাহী মসজিদ
 তাইচুং মসজিদ

তথ্যসূত্র

বিবিওলোগ্রাফি 
 

১৯৩২-এ সম্পন্ন মসজিদ
জাকার্তার মসজিদ
ছোট যমুনা নদী

ছোট যমুনা নদী বাংলাদেশের উত্তরাংশের দিনাজপুর জেলা, জয়পুরহাট ও নওগাঁ এবং ভারতের পশ্চিমবঙ্গের দক্ষিণ দিনাজপুর জেলার একটি নদী। নদীটির দৈর্ঘ্য ৫৬ কিলোমিটার। নদীটির ফুলবাড়ি এলাকায় প্রস্থ ১০৫ মিটার এবং গভীরতা ৬ মিটার। নদী অববাহিকার আয়তন ১৬০ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ছোট যমুনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৬।

প্রবাহ
ছোট যমুনা নদী বাংলাদেশের পার্বতীপুর উপজেলার বড় চণ্ডীপুর বিল হতে উৎপত্তি লাভ করে দিনাজপুর জেলার পার্বতীপুর, ফুলবাড়ী, হাকিমপুর উপজেলা ও বিরামপুর উপজেলার ভেতর দিয়ে প্রবাহিত হয়ে চৌঘরিয়া সীমান্ত দিয়ে পশ্চিমবঙ্গে প্রবেশ করেছে। অতঃপর নদীটি দক্ষিণ দিনাজপুর জেলার আপ্তাই ও উজলের ভেতর দিয়ে পুনরায় বাংলাদেশের পাঁচবিবি উপজেলার সীমান্ত দিয়ে বাংলাদেশে প্রবেশ করেছে। এটি আরো দক্ষিণে দীর্ঘ পথ অতিক্রম করে আত্রাই উপজেলায় আত্রাই নদীতে মিলিত হয়েছে।

গুরুত্বপূর্ণ শহর
ফুলবাড়ী, বিরামপুর, পাঁচবিবি, জয়পুরহাট ও নওগাঁ পৌরসভা এই নদীর পাড়েই অবস্থিত।

তথ্যসূত্র

 

পার্বতীপুর উপজেলা
নওগাঁ জেলার নদী
দিনাজপুর জেলার নদী
দক্ষিণ দিনাজপুর জেলার নদী
বিরামপুর উপজেলা
জয়পুরহাট জেলার নদী
পশ্চিমবঙ্গের নদী
বাংলাদেশের নদী
মুবারিজুন

মুবারিজুন (, "Duelists") রাশিদুন সেনাবাহিনীর বিশেষ ইউনিট হিসেবে গঠিত হয়েছিল। দক্ষ তলোয়ারধারী, বর্শাধারী ও তীরন্দাজ সৈনিকদের নিয়ে এই ইউনিট গঠিত হত। প্রাচীন আরব, বাইজেন্টাইন সাম্রাজ্য ও সাসানীয় সাম্রাজ্যের সময় যুদ্ধ সাধারণত দুই পক্ষের দ্বন্দ্বযোদ্ধাদের লড়াইয়ের মাধ্যমে শুরু হত। মুবারিজুন সদস্যদের দায়িত্ব ছিল যুদ্ধক্ষেত্রে প্রতিপক্ষের দ্বন্দ্বযোদ্ধাদের হত্যা করে তাদের মনোবল ভেঙে দেয়া।

মুসলিম সেনাবাহিনীর সৈনিকরা অস্ত্রসজ্জিত হয়ে যুদ্ধক্ষেত্রে অবস্থান নিত এবং এরপর মুবারিজুন সদস্যরা মাঠে নামত। মূল বাহিনী থেকে মুবারিজুন সদস্যদের বিচ্ছিন্ন হয়ে যাওয়া ঠেকাতে পরাজিত দ্বন্দ্বযোদ্ধাদেরকে শত্রুসারির দিকে পথের দুইতৃতীয়াংশের বেশি তাড়া করার নিষেধাজ্ঞা ছিল। দ্বন্দ্বযুদ্ধের পর মূল আক্রমণ শুরু হত।

উল্লেখযোগ্য মুবারিজুনগণ
আলি ইবনে আবি তালিব
খালিদ বিন ওয়ালিদ
দিরার ইবনুল আজওয়ার
আল-কাকা ইবনে আমর আল-তামিমি
আসিম ইবনে আমর আল-তামিমি
আবদুর রহমান ইবনে আবি বকর (খলিফা আবু বকরের সন্তান)

আরও দেখুন
খালিদ ইবনে ওয়ালিদ
রাশিদুন সেনাবাহিনী
মোবাইল গার্ড
মুসলিমদের সিরিয়া বিজয়

তথ্যসূত্র

গ্রন্থপঞ্জি

রাশিদুন
অনিয়মিত ইউনিট ও ফর্মে‌শন
রাশিদুন খিলাফতের ব্যক্তি
৪২ নং ওয়ার্ড, কলকাতা পৌরসংস্থা

৪২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বড়োবাজার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।

বিবরণ
৪২ নং ওয়ার্ডের সীমানা নিম্নরূপ: উত্তর দিকে মহাত্মা গান্ধী রোড, কটন স্ট্রিট ও বড়তলা স্ট্রিট; পূর্ব দিকে রবীন্দ্র সরণি; দক্ষিণ দিকে রাজা উডমান্ট স্ট্রিট, বিপ্লবী ত্রৈলোক্য মহারাজ সরণি (আগেকার নাম ব্রাবোর্ন রোড) ও উড়ালপুল, বিপ্লবী রাসবিহারী বসু রোড এবং পশ্চিমে স্ট্র্যান্ড রোড, সি.আই.টি. রোড, নেতাজি সুভাষ রোড ও জগমোহন মল্লিক লেন।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
৪৩ নং ওয়ার্ড, কলকাতা পৌরসংস্থা

৪৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বড়বাজার ও কলুটোলা (কলেজ স্ট্রিট) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।

বিবরণ
৪৩ নং ওয়ার্ডের সীমানা নিম্নরূপ: উত্তর দিকে সি.আই.টি. রোড, সৈয়দ স্যালি লেন, জাকারিয়া স্ট্রিট; পূর্ব দিকে তারাচাঁদ দত্ত লেন, মৌলানা সৌকত আলি স্ট্রিট ও সি.আই.টি. রোড; দক্ষিণ দিকে চিত্তরঞ্জন অ্যাভিনিউ, নবাব বদরুদ্দিন স্ট্রিট, কানাই শীল স্ট্রিট, পিয়ার্স লেন ও শ্রীনাথ বাবু লেন এবং পশ্চিম দিকে স্ট্র্যান্ড রোড ও রবীন্দ্র সরণি।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
৪৪ নং ওয়ার্ড, কলকাতা পৌরসংস্থা

৪৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বড়বাজার ও কলুটোলা (কলেজ স্ট্রিট) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।

বিবরণ
৪৪ নং ওয়ার্ডের সীমানা নিম্নরূপ: উত্তর দিকে সি.আই.টি. রোড, মৌলানা সৌকত আলি স্ট্রিট, তারাচাঁদ দত্ত স্ট্রিট ও মহাত্মা গান্ধী রোড; পূর্ব দিকে কলেজ স্ট্রিট ও চিত্তরঞ্জন অ্যাভিনিউ; দক্ষিণ দিকে বিপিনবিহারী গাঙ্গুলি স্ট্রিট, ড. ললিত বন্দ্যোপাধ্যায় সরণি ও জাকারিয়া স্ট্রিট এবং পশ্চিমে চিত্তরঞ্জন অ্যাভিনিউ, নবাব বদরুদ্দিন স্ট্রিট, কানাই শীল স্ট্রিট, পিয়ার্স লেন, শ্রীনাথ বাবু লেন ও রবীন্দ্র সরণি।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
৪৫ নং ওয়ার্ড, কলকাতা পৌরসংস্থা

৪৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে এসপ্ল্যানেড ও বিনয়-বাদল-দীনেশ বাগের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।

বিবরণ
৪৫ নং ওয়ার্ডের সীমানা নিম্নরূপ: উত্তর দিকে হুগলি নদী থেকে মহাত্মা গান্ধী রোড পর্যন্ত পোর্ট ট্রাস্ট রোড, রাজা উডমান্ট স্ট্রিট, সি.আই.টি. রোড ও বিপ্লবী রাসবিহারী বসু রোড; পূর্ব দিকে স্ট্র্যান্ড রোড, সি.আই.টি. রোড, রবীন্দ্র সরণি, বিবাদীবাগ ইস্ট, ওল্ড কোর্ট হাউস স্ট্রিট ও গভর্নমেন্ট প্লেস ইস্ট; দক্ষিণ দিকে লালবাজার স্ট্রিট, লরেন্স রোড, ইডেন গার্ডেন রোড ও হুগলি নদীর তীর বরাবর স্ট্র্যান্ড রোডের কিয়দংশ এবং পশ্চিম দিকে হুগলি নদী।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
পরেশ রাবল

পরেশ রাবল (; জন্ম ৩০ মে ১৯৫০) হচ্ছেন একজন হিন্দি চলচ্চিত্র অভিনেতা। ২০১৪ সালে ভারত সরকার তাকে পদ্মশ্রী সম্মানে ভুষিত করে। ১৯৯৪ খ্রিটাব্দেও  তাকে সহায়ক চরিত্রে অভিনয়ের জন্যে রাষ্ট্রীয় চলচ্চিত্র পুরস্কার দেওয়া হয়। পরে হাস্যরসাত্মক চরিত্রে অভিনয়ের জন্যে শ্রেষ্ঠ হাস্যকার হিসেবে সম্মিত করা হয়। শ্রী রাওয়াল কেতন মেহতা নির্দেশিত ছবি সরদার-এ স্বাধীনতা সংগ্রামী বল্লভভাই প্যাটেল চরিত্রে অভিনয় করে সবার মন কেড়েছিলেন।

ব্যক্তিগত জীবন

পরেশ রাওয়াল ভারতের মুম্বাইতে জন্মগ্রহণ করেন। এবং এনএম কলেজে পড়াশোনা করেন। তিনি ১৯৭৯ সালের মিস ইন্ডিয়া খেতাব জয়ী ও অভিনেত্রী স্বরূপ সম্পৎকে বিয়ে করেন। এবং তাদের দুজন ছেলে আছে।

অভিনয় 
শ্রী রাওয়াল তার অভিনয় জীবন শুরু করেন ১৯৮৪ খ্রিস্টাব্দে। তখন তিনি হোলি নামক ছবিতে পার্শচরিত্রে প্রথম অভিনয় করেন। তার পর ১৯৮৬ তে নাম ছবিতে তার অভিনয়শক্তি সবার সামনে প্রকাশ পায়। তিনি ১৯৮০-১৯৯০ সালের মধ্যেই একশতাধিক সিনেমাতে খলনায়কের ভূমিকায় অভিনয় করে ফেলেন। তার মধ্যে কব্জা, দৌড়, কিং আঙ্কল, বাজী, রাম লখন ইত্যাদি উল্লেখযোগ্য।

তিনি আন্দাজ আপনা আপনা চলচ্চিত্রে প্রথম ডবল রোল করেন। এরপর পরিচালক প্রিয়দর্শনের চলচ্চিত্রে বিভিন্ন ভূমিকায় হাস্যরসাত্মক অভিনয় করে ভারত জোড়া খ্যাতি পান। তার অভিনীত অন্যান্য ছবিগুলির মধ্যে ফান্টুস, ক্রান্তিবীর, হেরা ফেরি, ফির হেরা ফেরি, গরম মসালা, ভাগম ভাগ, মালামাল উইকলি, হাঙ্গামা ইত্যাদি উল্লেখযোগ্য।

রাজনীতি 
পরেশ রাওয়াল ভারতীয় জনতা পার্টি থেকে গুজরাতের আহমেদাবাদ পূর্ব থেকে তিনি বর্তমান সংসদ সদস্য।

উল্লেখযোগ্য চলচ্চিত্র 

 ওয়েলকাম ব্যাক (২০১৫)
 ওয়েলকাম (২০০৭)
 গরম মশলা (২০০৫)
 রংবাজ (১৯৯৬)

তথ্যসূত্র

বহিঃসংযোগ
 

জীবিত ব্যক্তি
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
গুজরাতি ব্যক্তি
ভারতীয় কণ্ঠাভিনেতা
ভারতীয় কৌতুকাভিনেতা
ভারতীয় জনতা পার্টির রাজনীতিবিদ
ভারতীয় টেলিভিশন প্রযোজক
মুম্বইয়ের ব্যক্তি
ষোড়শ লোকসভার সদস্য
হিন্দি চলচ্চিত্র অভিনেতা
শিল্পকলায় পদ্মশ্রী প্রাপক
শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার বিজয়ী
শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার বিজয়ী
শ্রেষ্ঠ পার্শ্ব অভিনেতা বিভাগে স্ক্রিন পুরস্কার বিজয়ী
১৯৫৫-এ জন্ম
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
গুজরাতের ভারতীয় জনতা পার্টির রাজনীতিবিদ
ভারতীয় অভিনয়শিল্পী-রাজনীতিবিদ
ভারতীয় চলচ্চিত্র অভিনেতা
ভারতীয় মঞ্চ অভিনেতা
গুজরাতের লোকসভা সদস্য
জি সিনে পুরস্কার বিজয়ী
মালদ্বীপ জাতীয় ক্রিকেট দল

মালদ্বীপ জাতীয় ক্রিকেট দল আন্তর্জাতিক ক্রিকেটে মালদ্বীপ-এর প্রতিনিধিত্ব করে। যদিও তারা ২০০১ সালের পূর্বে আন্তর্জাতিক ক্রিকেট কাউন্সিল-এর অনুমোদিত সদস্য ছিল না, কিন্তু তারা ১৯৯৬ সালে প্রবেশের পর থেকে প্রতিটি এসিসি ট্রফিতে অংশ নেয়। তবে তারা কখনই টুর্নামেন্টের প্রথম রাউন্ড অতিক্রম করতে পারে নি।

এসিসি ট্রফি এলিট ও চ্যালেঞ্জ এই দুটি বিভাগে বিভক্ত হয়ে গেলে ২০০৬ এসিসি ট্রফির পারফরম্যান্সের ভিত্তিতে মালদ্বীপ চ্যালেঞ্জ বিভাগে অংশ নেয়। ২০০৯ সালে তারা ৩য় হয় এবং ২০১০ সালে সৌদি আরবকে ১ উইকেটে হারিয়ে চ্যাম্পিয়ন হয়। এটি তাদের প্রথম কোন আন্তর্জাতিক টুর্নামেন্ট বিজয়।

টুর্নামেন্ট ইতিহাস

এসিসি ট্রফি

 ১৯৯৬: গ্রুপ পর্যায়
 ১৯৯৮: গ্রুপ পর্যায়
 ২০০০: গ্রুপ পর্যায়
 ২০০২: গ্রুপ পর্যায়
 ২০০৪: গ্রুপ পর্যায়
 ২০০৬: গ্রুপ পর্যায়
 ২০০৯ চ্যালেঞ্জ:  ৩য় স্থান
 ২০১০ চ্যালেঞ্জ: বিজয়ী

এশিয়ান গেমস

২০১০: গ্রুপ পর্ব
২০১৪: গ্রুপ পর্ব

রেকর্ড এবং পরিসংখ্যান

এসিসি টুর্নামেন্টের পরিসংখ্যান থেকে প্রাপ্ত।

সর্বোচ্চ রানকারী
আফজাল ফাইয - ৯৩ চীন,  পিটিআই স্কুল, চিয়াং মাই, ১৭ জানুয়ারি ২০০৯

শাহফ্রাজ জালীল- ৭৯ চীন,  পিটিআই স্কুল, চিয়াং মাই,, ১৭ জানুয়ারি ২০০৯

আব্দুল্লাহ শহীদ - ৭৭ বনাম কাতার থাইল্যান্ড ক্রিকেট গ্রাউন্ডে, ব্যাংকক, ৯ ডিসেম্বর ২০১০

আব্দুল্লাহ শহীদ - ৫৭বনাম বাহরাইন ইন্ডিয়ান এসোসিয়েশন গ্রাউন্ড, সিঙ্গাপুর, ৮ জুন ২০১৪

মোহাম্মদ রিশওয়ান - ৫৪* বনাম ভুটান এ আইসিসি একাডেমি মাঠ#১, দুবাই, ৪ অক্টোবর ২০১২

সেরা বোলিং ফিগার
ইসমাইল নিহাদ - ৬/১০ বনাম চীন, পিটিআই স্কুল, চিয়াং মাই, ১৭ জানুয়ারি ২০০৯

আব্দুল্লাহ শহীদ - ৫/১৫ বনাম ব্রুনাই, ২০১০ পিটিআই স্কুল, চিয়াং মাই, ৪ ডিসেম্বর ২০১০

মোহাম্মদ মাহফুজ - ৪/৬ বনাম ইরান, পিটিআই স্কুল, চিয়াং মাই, ১৪ জানুয়ারি ২০০৯

মোহাম্মদ মাহফুজ - ৪/৮ বনাম চীন, জিমখানা ক্লাব, চিয়াং মাই, ৫ ডিসেম্বর ২০১০

আব্দুল্লাহ শহীদ - ৪/১৩ বনাম থাইল্যান্ড,  জিমখানা ক্লাব, চিয়াং মাই, ২১ জানুয়ারি ২০০৯

বর্তমান স্কোয়াড
নিম্নের তালিকায়  ২০১৪ এশিয়ান গেমসে  অংশ নেয়া মালদ্বীপের ১৫ জন খেলোয়াড়ের নাম রয়েছে:
 আহমেদ ফয়েজ (অ)
 ইসমাইল আলী
 মোহাম্মদ আযম
 আবদুল ঘানি
 মিহুসান হামিদ
 আহমেদ হাসান
 হাসান ইব্রাহিম
 শাফরাজ জালীল (উই)
 ইব্রাহিম নাশাথ
 আদম নাফিস
 নিশাম নাসির
 মোহাম্মদ রিশওয়ান (উই)
 মোহাম্মদ সাফী
 লীম শাফীগ
 আব্দুল্লা শহীদ

তথ্যসূত্র

বহিঃসংযোগ
মালদ্বীপ ক্রিকেট বোর্ড 

জাতীয় ক্রিকেট দল
মালদ্বীপে ক্রিকেট
মালদ্বীপের জাতীয় ক্রীড়া দলসমূহ
আন্তর্জাতিক ক্রিকেট দল
আন্তর্জাতিক ক্রিকেটে মালদ্বীপ
হাই পারফরমেন্স প্রোগ্রাম

হাই পারফরমেন্স প্রোগ্রাম টেস্ট এবং অ-টেস্ট খেলুড়ে দেশগুলির মধ্যেকার দূরত্ব কমাতে আন্তর্জাতিক ক্রিকেট কাউন্সিলের একটি উদ্যোগ।প্রোগ্রামটি ২০০৩ ক্রিকেট বিশ্বকাপকে লক্ষ্য রেখে শীর্ষ সহযোগী সদস্য দলগুলির প্রস্তুতির উদ্দেশ্য নিয়ে ২০০১ সালে চালু করা হয়েছিল। সহযোগী সদস্য ও পূর্ণ সদস্যদের মধ্যে পার্থক্য কমিয়ে আনার প্রয়াসে বিশ্বকাপ প্রতিযোগিতার পরেও প্রোগ্রামটি চালানো অব্যাহত থাকে।

২০০৬/২০০৭ সালে, ছয় সহযোগী সদস্য যারা ২০০৭ বিশ্বকাপে খেলার যোগ্যতা অর্জন করেছিল তাদেরকে, অতিরিক্ত অর্থায়ন, আইসিসি বৈশ্বিক ক্রিকেট একাডেমিতে নিয়মিত প্রশিক্ষণ নেয়ার জন্য সুযোগ দেয়া হয় এবং শীর্ষ প্রতিপক্ষের বিরুদ্ধে অনুশীলন করার অতিরিক্ত সুযোগ দেয়া হয়। এই দেশগুলি ছিল কেনিয়া, কানাডা, বারমুডা, নেদারল্যান্ডস, স্কটল্যান্ড এবং আয়ারল্যান্ড।

এপ্রিল ২০০৭ অনুসারে, ডেনমার্ক ও নামিবিয়া উভয় এই প্রোগ্রামের অংশ হয়। তারা জুনে আর্জেন্টিনা এবং উগান্ডার সাথে যোগদান করে যারা ২০০৭ আইসিসি বিশ্ব ক্রিকেট লীগ বিভাগ তিনের ফাইনালে যাওয়ার পর এই প্রোগ্রামে যোগ দেয়ার সুযোগ লাভ করে।

তথ্যসূত্র 

আন্তর্জাতিক ক্রিকেট কাউন্সিল
গোলাম ইসহাক খান

গোলাম ইসহাক খান (; জন্ম: ২০ জানুয়ারি, ১৯১৫ - মৃত্যু: ২৭ অক্টোবর, ২০০৬) বান্নুতে জন্মগ্রহণকারী পাকিস্তানের বিশিষ্ট সরকারি চাকুরীজীবি ছিলেন। ১৯৮৮ থেকে ১৯৯৩ মেয়াদে পাকিস্তানের ৭ম রাষ্ট্রপতির দায়িত্ব পালন করেন তিনি। তাকে পাকিস্তানের ইতিহাসে সর্বাপেক্ষা ক্ষমতাধর বেসরকারী রাষ্ট্রপতি হিসেবে মনে করা হয়।

প্রারম্ভিক জীবন 
ব্রিটিশ ভারত সাম্রাজ্যের নর্থ-ওয়েস্ট ফ্রন্টিয়ার প্রদেশের বান্নু জেলার ইসমাইল খেল এলাকায় তার জন্ম। তিনি বাঙ্গাস পশতুন জনগোষ্ঠীর লোক। অদ্যাবধি তার পরিবার রাজনীতি সক্রিয় রয়েছে। ইসলামিয়া কলেজে অধ্যয়ন করেন। এরপর পেশোয়ার বিশ্ববিদ্যালয় থেকে রসায়ন ও উদ্ভিদবিদ্যায় দ্বৈত স্নাতক ডিগ্রী লাভ করেন।

কর্মজীবন 
শুরুতে তিনি বিশ্ববিদ্যালয়ে চাকুরীর সন্ধান করলেও ১৯৪১ সালে ভারতীয় সিভিল সার্ভিসে যোগ দেন। ব্রিটিশ ভারতের পক্ষে বিভিন্ন প্রাদেশিক দায়িত্ব পালন করেন। ১৯৪৭ সালে ভারত বিভাজনের পর ১৯৫৫ পর্যন্ত সেচ অধিদপ্তরের সচিব ছিলেন। ১৯৪৭ সালে দেশ বিভাগের পর পানি ও বিদ্যুৎ উন্নয়ন কর্তৃপক্ষের সভাপতি মনোনীত হন। এরপর ১৯৬৬ থেকে ১৯৭০ মেয়াদে অর্থসচিবের দায়িত্ব পালন করেন। ১৯৭১ সালে ভারত-পাকিস্তান যুদ্ধে পাকিস্তানের পরাজয়ের পর সকল পদের প্রধান হিসেবে রাখা হয়। ঐ একই সালে রাষ্ট্রপতি জুলফিকার আলী ভুট্টো কর্তৃক সাম্যবাদের ছোঁয়া থেকে দূরে রাখতে স্টেট ব্যাংকের গভর্নর মনোনীত হন। ১৯৭৫ সালে পাকিস্তানের পরমাণু পরিকল্পনায় তাকে প্রতিরক্ষা সচিব পদে নিযুক্ত করা হয়। ১৯৭৭ সালে রাষ্ট্রপতি জিয়া-উল-হক সরকারের অর্থমন্ত্রণালয়ের প্রধান হন। ১৯৮৫ সালে সিনেট সভাপতি হন। জিয়ার মৃত্যুর পর তিনি রাষ্ট্রপতি প্রার্থী হন ও ১৩ ডিসেম্বর, ১৯৮৮ তারিখে ইসলামী জাহুরি ইত্তেহাদ ও পাকিস্তান পিপলস পার্টির পক্ষ থেকে তাকে রাষ্ট্রপতি পদে নির্বাচিত করা হয়।

ইঞ্জিনিয়ারিং রিসার্চ ল্যাবেরেটরিজ গঠনে তার সম্পৃক্ততা ও সহযোগিতা লাভের ফলে মার্কিন কূটনীতিবিদদের কাছ থেকে তিনি ‘মি. ন্যুক’ নাম ডাকনামে ও প্রকাশনা জগতে তাকে ‘বাবা এটম বোম’ নামে পরিচিতি ঘটানো হয়।

অবসর 
১৯৯৩ সালের সাধারণ নির্বাচনে পিপিপি’র পক্ষে রাষ্ট্রপতি প্রার্থীর আগ্রহ প্রকাশ করলেও ফারুক লেঘারি এতে সম্পৃক্ত হন। এরপর তিনি জাতীয় রাজনীতি থেকে অবসর নেন এবং আন্তর্জাতিক ও ঘরোয়া প্রচার মাধ্যমে থেকে যোগাযোগ বিচ্ছিন্ন ঘটান। এরপর নিজ প্রদেশের জিআইকে ইনস্টিটিউট অব ইঞ্জিনিয়ারিং সায়েন্সের এন্ড টেকনোলজিতে রেক্টর হিসেবে কাজ করেন। নিউমোনিয়ায় ভোগে ২৭ অক্টোবর, ২০০৬ তারিখে তার দেহাবসান ঘটে।

তথ্যসূত্র

বহিঃসংযোগ 
 Ghulam Ishaq Khan Profile Story of Pakistan
 Ghulam Ishaq Khan taking oath as the President of Pakistan
 In depth history of Khan's presidency
 BBC News report of his death
 "Ghulam Ishaq Khan passes away" Report on the Dawn Newspaper website

|-

|-

|-

পাকিস্তানের রাষ্ট্রপতি
১৯১৫-এ জন্ম
২০০৬-এ মৃত্যু
পাকিস্তান সিনেটের চেয়ারম্যান
দ্বিতীয় বিশ্বযুদ্ধের ভারতীয় ব্যক্তি
পাকিস্তানের অর্থমন্ত্রী
পশতু ব্যক্তি
পাকিস্তানি সুন্নি মুসলিম
পেশাওয়ার বিশ্ববিদ্যালয়ের প্রাক্তন শিক্ষার্থী
পাকিস্তানি জনহিতৈষী
হিন্দি উইকিপিডিয়া

হিন্দি উইকিপিডিয়া (হিন্দি: हिन्दी विकिपीडिया) হচ্ছে উইকিপিডিয়া প্রকল্পের হিন্দি ভাষার সংস্করণ। যার মালিক সংস্থা হল উইকিমিডিয়া ফাউন্ডেশন। এটির যাত্রা শুরু হয় জুলাই ২০০৩ খ্রিষ্টাব্দে। হিন্দি উইকিপিডিয়া বর্তমানে দক্ষিণ এশিয়ার ভাষাগুলির সর্ববৃহৎ সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে এবং সর্বমোট সম্পাদনার সংখ্যা টি।

হিন্দি উইকিপিডিয়ার পরিসংখ্যান

বহিঃসংযোগ 
 হিন্দি উইকিপিডিয়া 
 হিন্দি উইকিপিডিয়ার মোবাইল সংস্করণ 

ভাষা অনুযায়ী উইকিপিডিয়া
২০০৩-এ প্রতিষ্ঠিত ইন্টারনেট সম্পত্তি
হিন্দি ভাষার ওয়েবসাইট
ভারতে উইকিপিডিয়া
উইকিপিডিয়াতে ভাষা
গৌর নদী

গৌর নদী বা গুড় নদী বা আত্রাই নদী (নওগাঁ-নাটোর) হচ্ছে বাংলাদেশের উত্তর-পশ্চিমাঞ্চলের নওগাঁ ও নাটোর জেলার একটি নদী। নদীটির দৈর্ঘ্য ৩৫ কিলোমিটার, গড় প্রস্থ ৯২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আত্রাই বা গুড় নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৪। সেই হিসেবে আত্রাই নদীর উত্তর শাখাই গুড় নদী নামে পরিচিত।

প্রবাহ
গৌর নদীটি নওগাঁ জেলার আত্রাই উপজেলার পাঁচুপুর ইউনিয়নে প্রবহমান আত্রাই নদী থেকে উৎপত্তি লাভ করেছে। অতঃপর এই নদীর জলধারা নাটোর জেলার সিংড়া উপজেলার কলম ইউনিয়ন পর্যন্ত পুনরায় আত্রাই নদীতে পতিত হয়েছে। নদীটির বামতীরে বন্যানিয়ন্ত্রণ বাঁধ রয়েছে।

নদীর পরবর্তী অংশ
যেখানে উত্তর দিক থেকে আগত নাগর নদী গুড় নদীর সাথে মিলিত হয়েছে ঐ স্থানটির নাম ভাগনগর। এখান থেকে সিংড়া ব্রিজ অতিক্রম করে গুড়নাই নদী নামে ৫ কিলোমিটার পথ অতিক্রম করে চলন বিলে পতিত হয়েছে। অর্থাৎ ভাগনগর থেকে সিংড়া ব্রিজ পর্যন্ত গুড় নদী, সিংড়া ব্রিজ থেকে কালীনগর পর্যন্ত গুড়নাই নদী এবং কালীনগরের পর পুনরায় গুড় নদী নামে চাঁচকৈড় মোহনায় নন্দকুঁজা নদীর সাথে মিলিত হয়ে চলন বিলে পতিত হয়েছে।

আরও দেখুন 
 বাংলাদেশের নদীর তালিকা

তথ্যসূত্র

 

পাবনা জেলার নদী
নওগাঁ জেলার নদী
নাটোর জেলার নদী
আত্রাই উপজেলা
সিংড়া উপজেলা
হুরাসাগর নদী

হুরাসাগর নদী বাংলাদেশের উত্তরাংশের সিরাজগঞ্জ জেলা, পাবনা জেলার একটি নদী। নদীটির দৈর্ঘ্য ৬৬ কিলোমিটার, প্রস্থ ৬০ মিটার এবং গভীরতা ৭ মিটার। নদী অববাহিকার আয়তন ৩০০ বর্গকিলোমিটার।

বগুড়া নগরবাড়ি পাকা সড়ক থেকে দুই কিলোমিটার পূর্বে হুরাসাগর নদীর পশ্চিম তীরে অবস্থিত বাংলাদেশ প্রত্নতত্ত্ব অধিদপ্তরের তালিকাভুক্ত তিনটি প্রত্নতাত্ত্বিক স্থাপনা হচ্ছে শাহজাদপুর দরগাহ মসজিদ, হযরত মখদুম শাহদৌলার মাজার এবং শামসুদ্দিন তাবরিজির মাজার।

তথ্যসূত্র

পাবনা জেলার নদী
সিরাজগঞ্জ জেলার নদী
শাহজাদপুর উপজেলা
বেড়া উপজেলা
বেলকুচি উপজেলা
কামারখন্দ উপজেলা
সিরাজগঞ্জ সদর উপজেলা
বাংলাদেশের নদী
.এনও

নরওয়ের এর জন্য রাষ্ট্রীয় সংকেত ও ইন্টারনেট প্রদত্ত ডোমেইন সাফিক্স। নোরিড হল ডোমেইন নাম নিবন্ধীকরণ সংস্থা, যা ট্রোন্ডহাইমে অবস্থিত সরকারি ইউনিনেট প্রতিষ্ঠানের মাধ্যমে ও নরওয়েজীয় ডাক ও টেলিযোগাযোগ কর্তৃপক্ষের অধীনে পরিচালিত হয়। ১০ মে ২০১৩ এর পরিসংখ্যান অনুসারে ৫৮৩,৯৬২ জন নিবন্ধিত  ডোমেইন রয়েছে।
বর্তমানে নরওয়ের প্রতি প্রতিষ্ঠানগুলো ব্রনয়সান্ড নিবন্ধন কেন্দ্রের মাধ্যমে সর্বোচ্চ ১০০ ডোমেইন নিবন্ধন করতে পারবে। নরওয়েতে বসবাসকারী অধিবাসীরা দ্বিতীয়ে স্তরের ডোমেউন  নিবন্ধন করতে পারে এবং ১৭ জুন ২০১৪ থেকে  ডোমেইন নিবন্ধনের জন্যও উপযুক্ত।

দ্বিতীয় স্তরের ডোমেইন

তথ্যসূত্র

গ্রন্থপঞ্জি 
 

নরওয়েতে ইন্টারনেট
ইউরোপীয় জাতীয় টপ-লেভেল ডোমেইন নিবন্ধন কাউন্সিল সদস্য
১৯৮৩ সালে নরওয়ের স্থাপনা
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
নোরিড

ইউনিনেট নোরিড এএস , বাণিজ্যিক ভাবে নোরিড, নরওয়ের উচ্চ-স্তরের তিনটি ডোমেইন .এনও, .এসজে ও .বিভি নিবন্ধনকারী সংস্থা। ট্রোন্ডহাইম শহরে এ অলাভজনক প্রতিষ্ঠানটি অবস্থিত।

ইতিহাস 
১৯৮৩ সালে নরওয়েজীয় টেলিযোগাযোগ প্রশাসনের গবেষণা প্রতিষ্ঠানে পল স্প্লিলিং কে .এনও ডোমেইন নিবন্ধনের দায়িত্ব দেয়া হয়। যদিও নীতিনির্ধারকরা চেয়েছিলেন , এটি পরিচালনার জন্য একটি অবাণিজ্যিক প্রতিষ্ঠানকে দায়িত্ব দেবে, সে অনুযায়ী ১৭ মার্চ ১৯৮৭  ইউনিনেট প্রতিষ্ঠানের কাছে দায়িত্ব হস্তান্তর করা হয় যেটি নরওয়েজীয় সরকারী বিশ্ববিদ্যালয়, মহাবিদ্যালয় ও গবেষণা প্রতিষ্ঠানগুলোতে তথ্য প্রযুক্তি সেবা সরবরাহ করে থাকে।  সে সময় ইউনিনেট, সিনটেফ (SINTEF) এর একটি শাখা হিসেবে পরিচালিত হতো, পরবর্তীতে ১৯৯৩ সালে নরওয়েজীয় শিক্ষা ও গবেষণা মন্ত্রনালয়ের অধীনে এটি লিমিটেড কোম্পানিতে রুপান্তরিত হয়। ১৯৯৬ সালে ইউনিটের একটি অংশ হিসেবে নোরিড প্রতিষ্ঠিত হয় ও একে .এনও ডোমেইন পরিচালনার ভার দেয়া হয়।  ১৯৯৭ সালের ২১ আগস্ট, নোরিডকে নতুন ঘোষিত .এসজি ও .বিভি ডোমেইনের দায়িত্বও অর্পণ করা হয়।

প্রতিষ্ঠান বিবরণী

নীতিমালা

তথ্যসূত্র

গ্রন্থপঞ্জি 

নরওয়েতে ইন্টারনেট
ডোমেইন নাম রেজিস্ট্রি
ওড়িয়া উইকিপিডিয়া

ওড়িয়া উইকিপিডিয়া () হল ওড়িয়া ভাষার সংস্করণ। যা ২০০২ সালের জুন মাসে শুরু করা হয়। ২০১২র গণনানুসারে ওড়িয়া উইকিপিডিয়ায় ১,০০০ নিবন্ধের আঁকড়া পার করে। ওড়িয়া উইকিপিডিয়া ২০০২ সালে শুরু করা ভারতীয় ৪টির ভাষার একটি। ওড়িয়া উইকিপিডিয়াতে আজ  নিবন্ধ সংখ্যা

তথ্যসূত্র 

ভাষা অনুযায়ী উইকিপিডিয়া
২০০২-এ প্রতিষ্ঠিত ইন্টারনেট সম্পত্তি
ভারতে উইকিপিডিয়া